** REPUBLIKA E SHQIPËRISË**

 **Kuvendi**

## P R O J E K T L I GJ

# Nr.\_\_\_\_\_\_\_, datë \_\_\_\_\_\_\_\_\_\_

**PËR**

**DISA SHTESA DHE NDRYSHIME NË LIGJIN NR. 46/2015 “pËR SHËRBIMET pOSTARE NË REPUBLIKËN E SHQIPËRISË”**

Në mbështetje të neneve 78, 83 pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë,

**V E N D O S I:**

Në ligjin Nr. 46/2015 “Për shërbimet postare në Republikën e Shqipërisë”, bëhen këto shtesa dhe ndryshime:

Neni 1

Në nenin 3, pas pikës 30, shtohet pika 31, me këtë përmbajtje:

*32.“Operator i caktuar në UPU” është Posta Shqiptare sh.a. e caktuar në Bashkimin e Përbotshëm Postar për të kryer shërbimet postare dhe për të përmbushur detyrimet përkatëse për shërbimet ndërkufitare që rrjedhin nga Aktet e Bashkimit të Përbotshëm Postar në territorin e Republikës së Shqipërisë;*

Neni 2

Në nenin 19, bëhen këto ndryshime:

1. Në pikën 2, pas shkronjës e), shtohen shkronjat ë) dhe f) me këtë përmbajtje:

*ë) një deklaratë shoqëruar me dokumenta që provojnë se zotëron kapacitetet teknike, ligjore dhe financiare të nevojshme për ofrimin e shërbimeve postare;*

*f) një deklaratë se i njeh kërkesat thelbësore dhe do të zbatojë detyrimet ligjore për ofrimin e shërbimit postar.*

1. Pika 10, ndryshohet si më poshtë:

*10. AKEP-i bën çregjistrimin e ofruesit të shërbimit postar nga regjistri i autorizimit me kërkesën e vetë ofruesit kur ai deklaron mbylljen e veprimtarisë, ose me nismën e vet, nëse rezulton se ofruesi i shërbimit ka mbyllur apo pezulluar aktivitetin tregtar, në rastin e revokimit të autorizimit sipas nenit 21, të këtij ligji, ose në zbatim të një vendimi përfundimtar gjykate apo administrativ, për shkaqe të bazuara në këtë ligj dhe aktet nënligjore në zbatim të tij.*

Neni 3

Në nenin 21, bëhen këto ndryshime:

1. Emërtimi i nenit 21, ndryshon si më poshtë:

 *“Ndryshimi ose revokimi i autorizimit të përgjithshëm”*

1. Në paragrafin e parë, togfjalëshi *“ndryshon të drejtat”* zëvendësohet me togfjalëshin *“ndryshon ose revokon të drejtat*”.
2. Pas shkronjës ç), shtohet shkronja ë) me këtë përmbatje:

*ë) nuk përmbush kërkesat thelbësore për shërbimet postare, nuk garanton**integritet, besim dhe transparencë në kryerjen e shërbimeve postare.*

Neni 4

Në fund të pikës 4 të nenit 29, shtohet togfjalëshi: “*duke përfshirë indeksimin e tarifave me koeficentin e inflacionit mesatar vjetor bazuar në të dhënat e publikuara nga INSTAT”.*

Neni 5

## Në nenin 31, pas pikës 5, shtohet pika 6, me këtë përmbajtje:

## *“6. Ofruesi i shërbimit universal postar, që ofron shërbime financiare të ndryshme nga shërbimi postar, ka të drejtë të hapë llogari rrjedhëse në Bankën e Shqipërisë ne perputhje me legjislacionin ne fuqi”.*

Neni 6

Ky ligj hyn në fuqi 15 ditë pas botimit në Fletoren Zyrtare.

 **K R Y E T A R I**

**ELISA SPIROPALI**